قرب عاشور يحسين وبقت يمك - الشاعر زهير الإبراهيمي بواسطة جبار كزيزه في 2020/7/4 (منذ 3 سنوات) تنزيل (1.9 MB) رابط قصيرg+ftاغلاق
المزيد من المقاطع بواسطة جبار كزيزه
نَحّظِّر للمجالس لو نِحِن ليها
حته الزهره امك تنتظر عاشور
عدها ادموع يم كل ناعي تبجيها
نقيم الها المجالس عالوعد كل عام
وانت بهاي ادره وهيه تدريها
يبو السجاد ظاكت وانت حلها اليوم
لعب بينه الزمان وشنهو تاليها
فزعه انريد منك وانت ابو الفزعات
تزيح الغمه هاي و بيدك امحيها
عيشه ابلا خدمتك ياحسين شلون
هاي المايفكر كل محب بيها
خلي الدنيا تاخذ منه كلشي اتريد
بس الخدمه مانكدر نجافيها
عليك انت و نحلفك بالظلع يحسين
لاتحرمنه من هالنعمه نحييها
نحييها بشِعرنه ولو قره الرادود
نلطم وابدمعنه الحركه نرويها
نكتبلك قصايد والقلم حسرات
واذا تبرد الجلمه بونه نجويها
چا المن تطيح الدمعه يامولاي
غيرك منهو يسوه الدمعه نجريها
الك نشكي والك اي والله مشتاكين
وإلك بالروح نار وحركه شيطفيها
... زهير الابراهيمي